ธ.ก.ส. แจงคลิปลูกศิษย์พระบิดาไม่เกี่ยวข้องกับ ธ.ก.ส.
ธ.ก.ส.แจงคลิปสัมภาษณ์ลูกศิษย์พระบิดาอ้างตัวเป็นผู้จัดการ ธ.ก.ส. ไม่มีความเกี่ยวข้องใดๆ กับธนาคาร
11 พ.ค. 2565

นายสมเกียรติ กิมาวหา รองผู้จัดการและโฆษกธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า จากกรณีมีคลิปเผยแพร่ในสื่อสังคมออนไลน์สัมภาษณ์ลูกศิษย์พระบิดาในพื้นที่คอนสาร จังหวัดชัยภูมิ โดยอ้างตัวเป็นผู้จัดการ ธ.ก.ส. เพื่อสร้างความน่าเชื่อถือให้ตนเอง พร้อมยังกล่าวถึงความถูกต้องในสิ่งที่พระบิดาได้ทำจนเกิดความสับสนและเข้าใจผิดต่อสาธารณชนนั้นธ.ก.ส.ขอเรียนว่า เรื่องดังกล่าวเป็นความเชื่อส่วนบุคคลและไม่มีส่วนเกี่ยวข้องใด ๆ กับธนาคาร และจากการตรวจสอบในเบื้องต้นพบว่า ผู้กล่าวอ้างดังกล่าว ไม่ใช่ผู้จัดการ ธ.ก.ส. แต่เคยเป็นอดีตพนักงานขับรถของสำนักงาน ธ.ก.ส.จังหวัดอุดรธานีและได้ลาออกไปกว่า 20 ปีแล้ว